கோ. ஸ்ரீ. பரத்

கோனா ஸ்ரீகர் பரத் (பிறப்பு: அக்டோபர் 3, 1993) ஓர் இந்தியத் துடுப்பாட்டக்காரர் ஆவார். இவர் ஆந்திராவிற்காக உள்ளூர்ப் போட்டிகளில் இலக்குக் கவனிப்பாளர், மட்டையாளராக விளையாடுகிறார். பிப்ரவரி 2015 இல், ரஞ்சிக் கோப்பையில் முந்நூறு ஓட்டங்களை அடித்த முதல் இலக்குக் கவனிப்பாளர் ஆவார்.பிப்ரவரி 2023 இல், அவர் ஆத்திரேலியாவுக்கு எதிராக தேர்வுத் துடுப்பாட்டப் போட்டியில் அறிமுகமானார்.

ஆரம்ப கால வாழ்க்கை 
பரத் விசாகப்பட்டினத்தில் அக்டோபர் 3, 1993 இல் நகரின் கப்பல்துறையில் கைவினைஞரான கோனா ஸ்ரீனிவாஸ் ராவ் மற்றும் மங்கா தேவி இணையருக்கு மகனாகப் பிறந்தார்.   இவர் புனித அலோசியஸ் உயர்நிலைப் பள்ளியில் பயின்றார் மற்றும் டாக்டர் லங்காபள்ளி புல்லய்யா கல்லூரியில் இளங்கலை வணிகவியலில் பட்டம் பெற்றார்.  

பரத் தனது 11 ஆவது வயதில் ஆந்திர ரஞ்சி அணியுடன் பயிற்சியைத் தொடங்கினார். 2005 இல் விசாகப்பட்டினத்தில் நடந்த இந்தியா-பாக்கித்தான் ஒருநாள் போட்டியின் பந்து பொறுக்கும் வீரர்களில் ஒருவராக இருந்தார்  19 வயது முதல்  இலக்குக் கவனிப்பாளராக விளையாடி வருகிறார்.

சர்வதேச போட்டிகள் 
நவம்பர் 2019 இல், ரித்திமான் சாகாவிற்குப் பதிலாக, வங்காளதேச அணிக்கு எதிரான இரண்டாவது தேர்வுத் துடுப்பட்டப் போட்டிக்கான அணியில் சேர்க்கப்பட்டார்.  சனவரி 2020 இல், ரிஷப் பந்த் விபத்திற்குள்ளானதை அடுத்து  ஆத்திரேலியாவுக்கு எதிரான ஒருநாள் அணியில் சேர்க்கப்பட்டார்.

சான்றுகள்

வெளியிணைப்புகள் 

 

குச்சக் காப்பாளர்கள்
தெலுங்கு மக்கள்
ராயல் சேலஞ்சர்ஸ் பெங்களூர் அணி வீரர்கள்
1993 பிறப்புகள்
வாழும் நபர்கள்
இந்தியத் துடுப்பாட்டக்காரர்கள்